Pada permulaan tahun 1940, Korten telah ditukarkan ke staf am Luftflotte 3 (Armada Udara Ke-3), yang mana beliau berkhidmat semasa Pertempuran Perancis dan dalam Pertempuran Britain. Pada 19 Julai beliau dinaikkan pangkat ke Brigedier Jeneral. Pada Januari 1941 beliau ditukarkan kembali ke Armada Udara Ke-4, untuk menyertai Kempen Balkan dan serangan ke atas Soviet Union (Operasi Barbarossa). Pada Ogos 1942 beliau dinaikkan pangkat ke Mejar Jeneral dan mengambil alih pemerintahan "I. Fliegerkorps", yang bertempur di sektor selatan Medan Timur dan buat sementara dipindahkan ke "Luftwaffenkommando Don" semasa Pertempuran Stalingrad.